《北山杂诗十首 其一》
宋代·苏过

恸哭悲素秋，言登北山脚。昏埃迷沪岭，疲马战荦确。

岁月苦易迷，俯仰成今昨。山雨坏古道，春淙变溪壑。

飞妖虽已息，空穟那堪穫。农夫抱耒叹，四顾泪雨落。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。